CELEX: 62021CN0577
Language: mt
Date: 2021-09-20 00:00:00
Title: Kawża C-577/21: Talba għal deċiżjoni preliminari mressqa mis-Sofiyski gradski sad (il-Bulgarija) fl-20 ta’ Settembru 2021 – LM u NO vs HUK-COBURG-Allgemeine Versicherung AG

20.12.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 513/20
            
         
      Talba għal deċiżjoni preliminari mressqa mis-Sofiyski gradski sad (il-Bulgarija) fl-20 ta’ Settembru 2021 – LM u NO vs HUK-COBURG-Allgemeine Versicherung AG
      (Kawża C-577/21)
      (2021/C 513/29)
      Lingwa tal-kawża: il-Bulgaru
      
         Qorti tar-rinviju
      
      Sofiyski gradski sad
      
         Partijiet fil-kawża prinċipali
      
      
         Rikorrenti: LM u NO
      
         Konvenut: HUK-COBURG-Allgemeine Versicherung AG
      
         Domandi preliminari
      
      
                  1)
               
               
                  L-Artikolu 1(1) tad-Direttiva tal-Kunsill 84/5/KEE tat-30 ta’ Diċembru 1983 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ assigurazzjoni kontra r-responsabbiltà ċivili fir-rigward ta’ l-użu ta' vetturi bil-mutur (it-Tieni Direttiva dwar il-vetturi bil-mutur) (ĠU Edizzjoni Speċjali bil-Malti, Kapitolu 6, Vol. 7, p. 3) jipprekludi li l-kunċett ta’ “danni fiżiċi” jiġi interpretat fis-sens li jinkludi l-uġigħ u t-tbatija morali ta’ minuri li jirriżultaw mill-mewt tal-ġenitur tiegħu minħabba inċident tat-traffiku fil-każ biss li dan l-uġigħ u din it-tbatija jkunu kkawżaw dannu patoloġiku fuq is-saħħa tal-minuri?
               
            
                  2)
               
               
                  Il-prinċipju li l-qorti nazzjonali għandha tinterpreta d-dritt nazzjonali b’mod konformi mad-dritt tal-Unjoni Ewropea japplika meta l-qorti nazzjonali ma tkunx qiegħda tapplika d-dritt nazzjonali tagħha iżda d-dritt nazzjonali ta’ Stat Membru ieħor tal-Unjoni?